stanford-oval/wikipedia huggingface dataset:
เชื้อเพลิง
ประเภทของเชื้อเพลิง > เชื้อเพลิงก๊าซ > ประเภทของเชื้อเพลิงก๊าซ

ก๊าซชีวมวล เป็นก๊าซเชื้อเพลิงที่ได้จากกระบวนการผลิตโดยการใช้ถ่านหินเป็นวัตถุดิบโดยการเผาถ่านหินหรือไม้ในเตาปฏิกรณ์แบบแพ็กเบน ที่มีอากาศจำกัด ซึ่งปริมาณอากาศที่ใช้จะต้องมีอัตาส่วนที่พอเหมาะ ก๊าซชีวะมวลจะประกอบไปด้วย โฟรดิวเซอร์ก๊าซ วอเตอร์ก๊าซ คาร์บูเร็ตต์วอเตอร์ก๊าซ เป็นต้น
ก๊าซธรรมชาติหรือก๊าซเอ็น.จี.วี เป็นเชื้อเพลิงที่มีสารประกอบไฮโดรคาร์บอน โดยมีธาตุคาร์บอนกับธาตุไฮโดรเจนจับตัวกันเป็นโมเลกุลเช่นเดียวกับน้ำมัน ธาตุสองชนิดนี้จะรวมตัวกันในสัดส่วนของอะตอมที่แตกต่างกันและให้สารประกอบที่ต่างกันด้วย โดยเริ่มตั้งแต่แก๊สมีเทน ซึ่งประกอบไปด้วยคาร์บอน 1 อะตอม และโฮโดรเจน 6 อะตอมจะได้สารประกอบชื้อมีเทน เป็นเช่นนี้ไปเรื่อย ๆ จนกระทั่งระดับคาร์บอนเพิ่มเป็น 8 อะตอม และไฮโดรเจน 18 อะตอม สารประกอบที่ได้จะมีชื่อว่าออกเทน
ก๊าซหุงต้มหรือก๊าซแอล.พี.จี มีชื่อเป็นทางการว่าก๊าซปิโตรเลียมเหลว เป็นผลิตภัณฑ์ที่ได้จากการแยกน้ำมันดิบในโรงกลั่นน้ำมันหรือการแยกก๊าซธรรมชาติ ในโรงแยกก๊าซธรรมชาติ ก๊าซปิโตรเลียมเหลวประกอบด้วยส่วนผสมของไฮโดรคาร์บอน 2 ชนิด คือ โพรเพนและบิวเทน ในอัตราส่วนเท่าใดก็ได้ หรืออาจจะเป็นโพรเพนบริสุทธิ์ 100% หรือบิวเทนบริสุทธิ์ 100% ก็ได้ สำหรับในประเทศไทย ก๊าซหุงต้มส่วนใหญ่ได้จากโรงแยกก๊าซธรรมชาติ โดยใช้อัตราส่วนผสมของโพรเพนและบิวเทนประมาณ 70:30 ซึ่งจะให้ค่าความร้อนที่สูง ทำให้ผู้ใช้ประหยัดเวลาและค่าเชื้อเพลิง ก๊าซปิโตรเลียมเหลวสามารถใช้เป็นเชื้อเพลิงในการหุงต้ม ในครัวเรือน ในโรงงานอุตสาหกรรม และในยานพาหนะได้ เช่นเดียวกับก๊าซธรรมชาติที่สามารถใช้เป็นเชื้อเพลิงในการผลิตกระแสไฟฟ้า ในโรงงานอุตสาหกรรม และในยานพาหนะ
เชื้อเพลิงเคมี

เชื้อเพลิงเคมีคือวัสดุที่ให้พลังงานจากการกระตุ้นจากวัสดุที่อยู่โดยรอบ วิธีหนึ่งเป็นที่รู้จักมากที่สุดคือกระบวนการออกซิเดชัน วัสดุเหล่านี้เป็นเชื้อเพลิงชนิดแรกที่มนุษย์ใช้ และยังคงเป็นเชื้อเพลิงประเภทหลักที่ใช้ในทุกวันนี้
เชื้อเพลิงเคมี > เชื้อเพลิงชีวภาพ

บทความหลัก: เชื้อเพลิงชีวภาพ
เชื้อเพลิงชีวภาพ (biofuel) สามารถเป็นได้ทั้งของแข็ง ของเหลว หรือแก๊ส ประกอบขึ้นหรือแปรเปลี่ยนมาจากมวลชีวภาพ (biomass) มวลชีวภาพสามารถนำมาใช้ได้โดยตรงผ่านการให้ความร้อนหรือการส่งกำลัง ซึ่งรู้จักกันในชื่อ เชื้อเพลิงมวลชีวภาพ (biomass fuel) เชื้อเพลิงชีวภาพสามารถผลิตขึ้นได้จากแหล่งคาร์บอนที่สามารถเติมเต็มได้อย่างรวดเร็วเช่นพืช พืชหลายชนิดและวัสดุที่ได้จากพืชถูกใช้สำหรับการผลิตเชื้อเพลิงชีวภาพในโรงงาน
เชื้อเพลิงที่มนุษย์ในยุคเริ่มแรกนักสันนิษฐานกันว่าเป็นไม้ โดยมีหลักฐานแสดงให้เห็นถึงการก่อไฟซึ่งใช้กันมาตั้งแต่ 1.5 ล้านปีก่อนพบที่ Swartkrans ประเทศแอฟริกาใต้ แต่ไม่รู้ว่าสปีชีส์ใดที่เป็นผู้ริเริ่มการใช้ไฟ เพราะทั้ง Australopithecus และ Homo ก็ถูกขุดพบในแหล่งดังกล่าว  ไม้ก็ยังคงเป็นเชื้อเพลิงอย่างหนึ่งจนกระทั่งปัจจุบัน แม้ว่าแหล่งพลังงานอื่นๆ จะเข้ามาแทนที่ในหลายจุดประสงค์ ไม้มีความหนาแน่นของพลังงานประมาณ 10–20 เมกะจูลต่อกิโลกรัม
เมื่อเร็วๆ นี้ เชื้อเพลิงชีวภาพได้ถูกพัฒนาขึ้นเพื่อใช้กับยานยนต์ เช่นแก๊สโซฮอล์ เป็นต้น แต่ก็มีการโต้เถียงในวงกว้างเกี่ยวกับความเพียงพอของคาร์บอนที่มีอยู่ในเชื้อเพลิงชนิดนี้
เชื้อเพลิงเคมี > เชื้อเพลิงซากดึกดำบรรพ์

บทความหลัก: เชื้อเพลิงซากดึกดำบรรพ์
เชื้อเพลิงซากดึกดำบรรพ์ (fossil fuel) คือสารไฮโดรคาร์บอน ซึ่งโดยหลักคือถ่านหินและปิโตรเลียม (ปิโตรเลียมเหลวหรือแก๊สธรรมชาติ) เกิดจากการแปรสภาพของซากพืชและสัตว์  ที่ทับถมกันในชั้นเปลือกโลกเป็นเวลานานหลายร้อยล้านปีภายใต้ความร้อนและความดัน
เชื้อเพลิงนิวเคลียร์

หมายถึง วัสดุเชื้อเพลิงที่ใช้เป็นต้นกำเนิดพลังงานความร้อน ในโรงไฟฟ้านิวเคลียร์ ซึ่งความร้อนที่ได้ เกิดจากปฏิกิริยาแตกตัว แล้วถ่ายเทความร้อนให้แก่น้ำระบายความร้อน เพื่อนำไปผลิตไฟฟ้า ดังได้กล่าวมาแล้ว เชื้อเพลิงนิวเคลียร์แตกต่างจากเชื้อเพลิงซากดึกดำบรรพ์ (fossil fuel) ที่ใช้ในโรงไฟฟ้าพลังความร้อนทั่วไป ซึ่งใช้การเผาไหม้ของถ่านหิน ก๊าซ หรือน้ำมัน เป็นต้นกำเนิดพลังงานความร้อน
บทความหลัก: เชื้อเพลิงนิวเคลียร์
ดูเพิ่ม

เชื้อเพลิงชีวภาพ
แหล่งข้อมูลอื่น

DIRECTIVE 1999/94/EC OF THE EUROPEAN PARLIAMENT AND OF THE COUNCIL of 13 December 1999, relating to the availability of consumer information on fuel economy and CO2 emissions in respect of the marketing of new passenger carsPDF (140 KiB)
Council Directive 80/1268/EEC Fuel consumption of motor vehicles
http://mte.kmutt.ac.th/elearning/themodanamic/web3/CHAP3/three11-33-1.htm เก็บถาวร 2017-05-09 ที่ เวย์แบ็กแมชชีน
http://mte.kmutt.ac.th/elearning/Combution_and_Cogeneration/ เก็บถาวร 2020-08-05 ที่ เวย์แบ็กแมชชีน
มิยาบิ (นักดนตรี)

สำหรับความหมายอื่น ดูที่ มิยาบิ
| มิยาบิ |
| --- | --- |
มิยาบิในปี ค.ศ. 2019
ข้อมูลพื้นฐาน
ชื่อเกิด: ทากามาซะ อิชิฮาระ
รู้จักในชื่อ: MYV
เกิด: 14 กันยายน พ.ศ. 2524 (43 ปี)
ที่เกิด: จังหวัดโอซากะ ประเทศญี่ปุ่น
แนวเพลง: เจ-ร็อก, เจ-ป็อป, visual kei
เครื่องดนตรี: กีตาร์
ช่วงปี: ค.ศ. 2002-ปัจจุบัน
ค่ายเพลง: PS Company/Universal

เว็บไซต์: O-re-sa-ma
ทากามาซะ อิชิฮาระ (ญี่ปุ่น: 石原 貴雅; โรมาจิ: Ishihara Takamasa) หรือเป็นที่รู้จักในชื่อ มิยาบิ (อักษรโรมัน: Miyavi; ญี่ปุ่น: 雅; โรมาจิ: Miyabi) เป็นศิลปินร็อกชาวญี่ปุ่น และอดีตมือกีตาร์วงวิชวลเคย์ Dué le quartz ภาคใต้สังกัด PS Company
ชีวิตวัยเด็ก

มิยาบิเกิดในย่านโคะโนะฮะนะ เมืองและจังหวัดโอซากะ มารดาเป็นคนญี่ปุ่น ส่วนบิดาเป็นชาวเกาหลีไซนิจิ นามสกุลภาษาเกาหลีของเขาคือ "อี (李)" จากนั้นไม่นานพ่อแม่ของเขาก็หย่ากัน โดยเขากับแม่ไปอาศัยอยู่กับตาของเขาที่เมืองคาวานิชิ และเป็นที่ที่เขาเติบโตขึ้นมา[ต้องการอ้างอิง]
เกี่ยวกับดนตรี

ปี ค.ศ. 1999 เมื่ออายุ18 มิยาบิก็ได้เข้าวงวิชวล เคย์ Dué le quartz และยุบวงในปี ค.ศ. 2002 หลังจากนั้นเขาจึงกลายเป็นศิลปินเดี่ยว และได้เดบิวท์อัลบั้มแรก"【雅楽】-gagaku-" ภายไต้สังกัด PS Company งานเพลงของเขาเปลี่ยนไปจากแนวเดิมเป็นอย่างมาก หลังจากนั้นช่วงท้ายปี ค.ศ. 2004 มิยาบิได้ไปเข้าสังกัด Universal Records Japan และเปลี่ยนชื่อตัวเองเป็ "MYV" แต่สื่อก็ยังคงเรียกเขาว่า "มิยาบิ" เหมือนเดิม
เกี่ยวกับดนตรี > S.K.I.N.

ในเดือนธันวาคมปี ค.ศ.2006 มิยาบิกล่าวว่าเขากำลังจะเข้าวงใหม่ แต่ไม่ได้บอกรายละเอียดอะไรมากนัก จนในที่สุดในงาน J-rock Revolution ที่มีมิยาวิร่วมแสดงนั้น ได้ประกาศออกมาอย่างเป็นทางการว่า เขาคือสมาชิกคนที่สี่ของวง "S.K.I.N." ซึ่งประกอบไปด้วย แก๊กต์ สึกิโซะ และ โยชิกิ โดยทั้ง4จะเริ่มการแสดงครั้งแรกที่งาน Anime Expo convention ใน ลอง บีช,แคลิฟอร์เนีย ใน 29 มิถุนายน 2007
ผลงาน > Albums

[2002.10.31] Gagaku(【雅楽】-gagaku-)
[2003.12.02] Galyuu (雅-galyuu-流)
[2005.06.01] Miyavizm (雅-miyavizm-主義)
[2006.08.02] MYV☆POPS
[2006.09.13] Miyaviuta ~dokusou~ (雅-みやびうた-歌～独奏～)
[2007.07.18] Mini remix album; title TBA
[2008.03.19] This Iz the Japanese Kabuki Rock
[2010.10.13] What's My Name?
ผลงาน > Singles

[2002.11.30] Shindemo Boogie-Woogie (死んでもBoogie-Woogie)
[2002.11.30] POP is Dead
[2002.12.18] Jingle Bell (ジングルベル)
[2003.16.04] Jibun Kakumei -2003- (自分革命-2003-)
[2003.25.06] Tariraritarara (タリラリタララ♪)
[2003.09.03] Coo quack cluck -Ku.Ku.Ru- (Coo quack cluck-ク･ク･ル-)
[2004.06.23] Ashita, Genki ni Naare. (あしタ、元気ニなぁレ。)
[2004.10.20] Rock no Gyakushuu -Super Star no Jouken- (ロックの逆襲 -スーパースターの条件-)
[2005.05.04] Freedom Fighters -Icecream wo Motta Hadashi no Megami to, Kikanjuu wo Motta Hadaka no Ousama- (Freedom Fighters -アイスクリームを持った裸足の女神と、機関銃を持った裸の王様-)
[2005.10.12] Kekkonshiki no Uta ~Kisetsu Hazure no Wedding March~ (結婚式の唄～季節はずれのウェディングマーチ～)
[2006.01.18] Señor, Señora, Señorita (セニョール セニョーラ セニョリータ)
[2006.04.12] Dear my friend / Itoshii hito (Dear my friend / 愛しい人)
[2006.07.05] Kimi ni Negai Wo (君に願いを)
[2007.06.20] Sakihokoru Hana no you ni -Neo Visualizm- / Kabuki BOIZ (咲き誇る華の様に-Neo Visualizm- / 歌舞伎BOIZ)
ผลงาน > DVD

Gekokujou (1st Live Concert DVD)
Oresama (First Movie)
Hitorigei (PV Collection)
Indies Last Live In Nihon Budokan (2nd Live Concert DVD)
Noriko no Ichi (Budokan Documentary DVD)
Hitorigei (2nd PV Collection)
Hitorigei (3rd PV Collection)
25 Shunen Kinen Koen Tokyo Geijutsu Gekijo 5 Days -Dokuso- (3rd Live Concert DVD)
ผลงาน > Photobook

[2003.19.09] Miyavi Hajime no Photo Essay Shu WAGAHAI
[2004.19.10] Gakincho (ガキんちょ)
[2006.07.09] Je Vous Souhaite Un Bon Anniversaire
Japanese西洋かぶれ～ぶらり、みちのく一人旅IN U.S.A.
ผลงาน > Band scores

Miyavizm
[2006. 22. 09] MYV POPS
[2006. 22. 09] Miyaviuta
ผลงาน > VHS

Shibuya Kokaido (concert)
แหล่งข้อมูลอื่น

เว็บไซต์อย่างเป็นทางการ
Miyavi - Official Website เก็บถาวร 2006-12-08 ที่ เวย์แบ็กแมชชีน (ญี่ปุ่น)
Miyavi - Universal Records Website (ญี่ปุ่น)
Miyavi Official Myspace
Miyavi Offcial Blog (ญี่ปุ่น)
ยอดนักสืบจิ๋วโคนัน: ปริศนาบนถนนสายมรณะ

| ยอดนักสืบจิ๋วโคนัน: ปริศนาบนถนนสายมรณะ |
| --- | --- |
ใบปิดภาพยนตร์
กำกับ: โคดามะ คาเน็ทสึกุ
เขียนบท: อาโอยาม่า โกโช
เนื้อเรื่อง: โนซาว่า ฮิซาชิ
สร้างจาก: ยอดนักสืบจิ๋วโคนัน โดย โกโช อาโอยามะ
วันฉาย:  20 เมษายน พ.ศ. 2545   24 ธันวาคม พ.ศ. 2566    22 กุมภาพันธ์ พ.ศ. 2567
ประเทศ: ญี่ปุ่น
ภาษา: ญี่ปุ่น
ก่อนหน้านี้: ยอดนักสืบจิ๋วโคนัน: คดีปริศนาเส้นตายสู่สวรรค์
ต่อจากนี้: ยอดนักสืบจิ๋วโคนัน: คดีฆาตกรรมแห่งเมืองปริศนา
ยอดนักสืบจิ๋วโคนัน: ปริศนาบนถนนสายมรณะ (ญี่ปุ่น: 名探偵コナン ベイカー街(ストリート)の亡霊; โรมาจิ: Meitantei Konan Beikā Sutorīto (BAKER STREET) no Bōrei; อังกฤษ: Detective Conan: The Phantom of Baker Street) เป็นตอนพิเศษของภาพยนตร์เรื่อง ยอดนักสืบจิ๋ว โคนัน ตอนที่ 6
ตัวละคร > ตัวละครหลักในเรื่อง

เอโดงาวะ โคนัน
โมริ โคโกโร่
โมริ รัน
คุโด้ ยูซากุ
ไฮบาระ ไอ
ดร.อากาสะ ฮิโรชิ
ซึซึกิ โซโนโกะ
โยชิดะ อายูมิ
ซึบุรายะ มิซึฮิโกะ
โคจิมะ เก็นตะ
สารวัตรเมงูเระ จูโซ
หมวดชิราโทริ นินซาบุโร่
หมวดชิบะ คาซึโนบุ
ตัวละคร > ตัวละครในตอนนี้

ในโลกแห่งความจริง
ฮิโรกิ ซาวาดะ (10) เด็กชายอัจฉริยะ ผู้สร้างสมองกล โนอาห์ อาร์ค
โทมัส ซินเลอร์ (52) ประธานบริษัทซินเลอร์ ราชาแห่งวงการอุตสาหกรรม IT
คาชิมุระ ทาคาอากิ (39) ผู้รับผิดชอบและพัฒนาการสร้าง โคคูน และเป็นพ่อแท้ๆของฮิโรกิ
โมโรโบชิ ฮิโรกิ (12) บุตรชายผู้กำกับการตำรวจนครหลวง
คิคุคาว่า เซอิจิโร่ (11) บุตรชายศิลปินแห่งชาติ
เอโมริ อากิระ (11) หลานชายประธานธนาคาร"ไซบัตสึ"
ทาคิซาว่า ชินยะ (11) บุตรชายนักการเมืองพรรคปกครอง
โมโรโบชิ โทสึโอะ  ผู้กำกับการตำรวจนครหลวง
เอโมริ เท็ตสึโนเกะ ประธานธนาคาร"ไซบัตสึ"
ในโลกของเกมโคคูน
เชอร์ล็อก โฮมส์ ยอดนักสืบแห่งลอนดอนในศตวรรษที่ 19
นายแพทย์จอห์น เอช. วอตสัน ผู้ช่วยโฮมส์
คุณนายฮัดสัน แม่บ้านที่อยู่กับโฮมส์
ไอรีน แอดเลอร์ นักร้องละครอุปรากร กล่าวว่าเป็นผู้หญิงเพียงคนเดียวที่โฮมส์หลงรัก
แจ็กเดอะริปเปอร์ ฆาตกรโหด ในปลายศตวรรษที่ 18 ของอังกฤษ
ศาสตราจารย์เจมส์ มอริอาร์ตี  ผู้บงการหลังเงามืดของลอนดอน เป็นผู้สอนเรื่องอาชญากรรมแก่แจ็กเดอะริปเปอร์ หรือนโปเลียนแห่งโลกอาชญากรรม
พันเอก เซแบสเตียน มอรัน  ลูกน้องคนสนิทของมอริอาร์ตี เป็นบุคคลอันตรายลำดับที่ 2 ของลอนดอน
ฮันนี ชาร์ลตันส์ (41) เหยื่อรายที่ 2 ของแจ็กเดอะริปเปอร์ บุคคลที่โฮมส์คาดว่ามีส่วนเกี่ยวข้องกับแจ็กเดอะริปเปอร์
คนร้ายและเหตุจูงใจในการก่อคดี

คนร้าย : โทมัส ซินเลอร์
เหตุจูงใจ : ต้องการปกปิดความลับที่ว่าตนเองนั้นสืบเชื้อสายมาจากแจ็กเดอะริปเปอร์ซึ่งจะทำให้เสื่อมเสียชื่อเสียงในวงการอุตสาหกรรม
เพลงประกอบ

เพลงจบ : "Everlasting" by B'z
ดูเพิ่ม

เชอร์ล็อก โฮมส์
แจ็กเดอะริปเปอร์
ศาสตราจารย์เจมส์ มอริอาร์ตี
ข้อมูลเพิ่มเติม

ทีวีแมกกาซีน ฉบับที่ 120, สำนักพิมพ์อนิเมทกรุ๊ป, พ.ศ. 2545
| ด ค กยอดนักสืบจิ๋วโคนัน โดย โกโช อาโอยามะ |
| --- | --- | --- |
| ตัวละครหลัก |  คุโด้ ชินอิจิ / เอโดงาวะ โคนัน  โมริ รัน  โมริ โคโกโร่  คิซากิ เอริ  ซึซึกิ โซโนโกะ  ฮัตโตริ เฮย์จิ  โทยามา คาสึฮะ  มิยาโนะ ชิโฮะ / ไฮบาระ ไอ  โยชิดะ อายูมิ  ซึบุรายะ มิซึฮิโกะ  โคจิมะ เก็นตะ  ฮอนโด เอย์สึเกะ  มิซึนาชิ เรย์นะ / ฮอนโด ฮิเดมิ  จอมโจรคิด / คุโรบะ ไคโตะ  ฮาคุบะ ซางูรุ  |  |
| ภาพยนตร์ |  คดีปริศนาระเบิดระฟ้า  คดีฆาตกรรมไพ่ปริศนา  ปริศนาพ่อมดคนสุดท้ายแห่งศตวรรษ  คดีฆาตกรรมนัยน์ตามรณะ  คดีปริศนาเส้นตายสู่สวรรค์  ปริศนาบนถนนสายมรณะ  คดีฆาตกรรมแห่งเมืองปริศนา  มนตราแห่งรัตติกาลสีเงิน  ยุทธการเหนือห้วงทะเลลึก  บทเพลงมรณะแด่เหล่านักสืบ  ปริศนามหาขุมทรัพย์โจรสลัด  บทบรรเลงแห่งความตาย  ปริศนานักล่าทรชนทมิฬ  ปริศนามรณะเหนือน่านฟ้า  15 นาทีเฉียดวิกฤติมรณะ  ปริศนาระทึก-ศึกลูกหนังมรณะ  ฝ่าวิกฤติเรือรบมรณะ  ลูแปงที่ 3 ปะทะ ยอดนักสืบจิ๋วโคนัน เดอะมูฟวี่  ปริศนากระสุนมรณะ  ปริศนาทานตะวันมรณะ  ปริศนารัตติกาลทมิฬ  ปริศนาเพลงกลอนซ่อนรัก  ปฏิบัติการสายลับเดอะซีโร่  ศึกชิงอัญมณีสีคราม  กระสุนสีเพลิง  เจ้าสาวฮาโลวีน  มฤตยูใต้น้ำทมิฬ  ปริศนาปราการ 5 แฉก  One-Eyed Flashback  |  |
| โอวีเอ |  โคนันปะทะคิดปะทะไยบะ - ศึกแตกหักชิงดาบล้ำค่า  สิบหก ผู้ต้องสงสัย!?  โคนัน และ เฮย์จิ และเด็กที่หายตัวไป  โคนัน กับคิด และคริสตัลมาเธอร์  เป้าหมายคือโคโกโร่! บันทึกลึกลับของขบวนการนักสืบเยาวชน  ไล่ล่าหาอัญมณี! โคนันกับเฮย์จิปะทะคิด  คำใบ้มรณะจากอากาสะ ฮิโรชิ  การไขคดีของซึซึกิ โซโนโกะ  เมื่อ 10 ปีผ่านไป  โคนัน ปะทะ จอมโจรคิด เกาะแห่งกับดัก  ข้อมูลลับจากลอนดอน  ปาฏิหาริย์ไม้เบสบอลในตำนาน  |  |
| แมจิก ไฟล์ |  Shinichi Kudo — The Case of the Mysterious Wall and the Black Labrador  Shinichi and Ran — The Memories from Mahjong pieces and Tanabata  Osaka Okonomiyaki Odyssey  The Niigata-Tokyo Souvenir Capriccio  Fantasista Flower  |  |
| ตอนพิเศษโทรทัศน์ |  Time Travel of the Silver Sky  Black History  ลูแปงที่ 3 ปะทะ ยอดนักสืบจิ๋วโคนัน  เป้าหมายคือ โมริ โคโกโร่!  คดีปริศนากับโคนันที่หายไป  เอพิโสด วัน: กำเนิดยอดนักสืบจิ๋ว  นิยายรักตำรวจนครบาล ~ คืนก่อนแต่งงาน  |  |
| ภาคคนแสดง |  จดหมายท้าทายถึงคุโด้ ชินอิจิ บทนำก่อนอำลา  เผชิญหน้าองค์กรชุดดำ  ชินอิจิปะทะปริศนาวิหคมรณะ  ชินอิจิกับปริศนาเกียวโตชินเซ็นกุมิ  13 ห้องแห่งความตาย  |  |
| หนังสือฉบับนิยาย |  ตำนานขุมทรัพย์โคชู  ซิมโฟนีสังหาร  สาสน์ท้าแด่คุโด้ ชินอิจิ - บทนำแห่งการลาจาก  การกลับมาของคุโด้ ชินอิจิ - ประทะองค์กรชุดดำ  พลิกคดีแม่มดแห่งเอจินบาระ  สาสน์ท้าแด่คุโด้ ชินอิจิ - ปริศนาวิหคมรณะ  สาส์นท้าแด่คุโด้ ชินอิจิ - คดีฆาตกรรมห้องพิพากษา  |  |
| รายชื่อและอื่น ๆ |  รายชื่อตอน มังงะ  อนิเมะ  สปิน-ออฟ วันสบาย ๆ ของซีโร่  ห้าพยัคฆ์นักเรียนตํารวจ  ฮันซาวะ ตัวร้ายสุดโหด  APTX4869  เพลงประกอบภาพยนตร์การ์ตูน  เกม  |  |
เซต (คณิตศาสตร์)

สำหรับความหมายอื่น ดูที่ เซต (แก้ความกำกวม)
อินเตอร์เซกชันของเซตสองเซต คือเซตที่ประกอบด้วยสมาชิกที่อยู่ในเซตทั้งสองเซต ดังแสดงในแผนภาพเวนน์
ในทางคณิตศาสตร์ เซต (อังกฤษ: set) เป็นกลุ่มหรือหมู่ของสิ่งต่าง ๆ ซึ่งเรียกว่า สมาชิก  สมาชิกในเซตอาจเป็นวัตถุในคณิตศาสตร์ใดก็ได้ เช่น จำนวน สัญลักษณ์ จุดในปริภูมิ เส้นตรง หรือแม้กระทั่งเซตอื่น ๆ เราสามารถดำเนินการกับเซตได้  เช่น ยูเนียนของเซตสองเซตเป็นการรวมสมาชิกของเซตสองเซตเข้าด้วยกัน อินเตอร์เซกชันของเซตสองเซตเลือกเอาเฉพาะสมาชิกที่ปรากฏในเซตสองเซต และยังมีความสัมพันธ์ระหว่างเซตอื่น เช่น การเป็นสับเซต เป็นพื้นฐานสำคัญของเซตทั้งสิ้น
เซตถูกกล่าวถึงเป็นครั้งแรกในศตวรรษที่ 19 พร้อมกับทฤษฎีเซตซึ่งเป็นการศึกษาเซตโดยใช้ระบบสัจพจน์ที่รัดกุม แนวคิดเกี่ยวกับเซตนั้นมีความสามารถพอจนทำให้วัตถุในคณิตศาสตร์สามารถนิยามผ่านเซตได้แทบทั้งหมด และบทพิสูจน์ทางคณิตศาสตร์สามารถเขียนให้อยู่ในภาษาของเซตได้อย่างรัดกุม ดังนั้นเซตจึงพบได้ทั่วไปในคณิตศาสตร์ปัจจุบัน โดยเฉพาะอย่างยิ่งทฤษฎีเซตแซร์เมโล-แฟรงเคิลซึ่งเป็นรากฐานของคณิตศาสตร์แทบทุกสาขา
ต้นกำเนิดของเซต

บทความหลัก: ทฤษฎีเซต
แนวความคิดเกี่ยวกับเซตปรากฏเริ่มต้นในช่วงปลายคริสต์ศตวรรษที่ 19 แบร์นาร์ท บ็อลท์ซาโนใช้คำว่าเซต (Menge) ในภาษาเยอรมันเป็นคนแรกในงานชื่อ Paradoxien des Unendlichen (ปฏิทรรศน์ของอนันต์)
ในส่วนเริ่มแรกของ Beiträge zur Begründung der transfiniten Mengenlehre โดย เกออร์ก คันทอร์ (Georg Cantor) ผู้สร้างทฤษฎีเซตคนสำคัญ ให้นิยามของเซตเซตหนึ่งดังต่อไปนี้
โดย "เซต" เซตหนึ่ง เราหมายถึงการสะสมรวบรวมใด ๆ ที่ให้ชื่อว่า M เข้าเป็นหน่วยเดียวกันทั้งหมด ของวัตถุที่ให้ชื่อว่า m ที่แตกต่างกัน (ซึ่งเรียกว่า "สมาชิก" ของ M) ตามความเข้าใจของเรา หรือตามความคิดของเรา
ต้นกำเนิดของเซต > ทฤษฎีเซตอย่างง่าย

แนวความคิดพื้นฐานคือ เซตเป็นสิ่งที่มีสมาชิก (elements หรือ members) เซตจะเท่ากันก็ต่อเมื่อมีสมาชิกเดียวกัน หรืออีกนัยหนึ่ง เซต A และ B จะเท่ากัน ก็ต่อเมื่อ สมาชิกทุกตัวที่อยู่ในเซต A เป็นสมาชิกของเซต B และ สมาชิกทุกตัวที่อยู่ในเซต B เป็นสมาชิกของเซต A เรียกคุณสมบัติของเซตนี้ว่า extensionality นอกจากนี้เราอาจกำหนดเงื่อนไขของสมาชิกที่จะอยู่ในเซตได้
แนวคิดอย่างง่ายของเซตนี้ถึงแม้จะมีประโยชน์มากในคณิตศาสตร์ แต่นำไปสู่ปฏิทรรศน์ทางตรรกศาสตร์หากไม่กำหนดขอบเขตของการระบุเงื่อนไข เช่น
ปฏิทรรศน์ของรัสเซิลล์ กล่าวว่า เซตของเซตทุกเซตที่ไม่บรรจุตัวมันเอง จะมีไม่ได้
ปฏิทรรศน์ของคันทอร์ กล่าวว่า เซตของเซตทุกเซต จะมีไม่ได้
ทฤษฎีเซตอย่างง่าย (naïve set theory) แก้ปัญหาด้วยการนิยามเซตให้เป็นกลุ่มหรือหมู่ของสมาชิกที่นิยามดี แต่คำว่า นิยามดี นั้นขอบเขตกว้างจนเกินไป
ต้นกำเนิดของเซต > ทฤษฎีเซตเชิงสัจพจน์

เพื่อแก้ไขปฏิทรรศน์ข้างต้น จึงมีความพยายามนิยามเซตให้รัดกุมโดยใช้สัจพจน์ ในทฤษฎีเซตเชิงสัจพจน์ถือว่าเซตเป็น อนิยาม (primitive notion)
การเขียนอธิบายเซต

ในคณิตศาสตร์นิยมแทนเซตด้วยใช้อักษรละตินตัวพิมพ์ใหญ่แบบตัวเอียง เช่น A, B, C นอกจากนี้แล้วอาจใช้คำว่า คอลเลกชัน วงศ์ หรือ แฟมิลี แทนเซตที่มีสมาชิกเป็นเซต
การเขียนอธิบายเซต > การเขียนระบุสมาชิก

วิธีการระบุเซตโดยการกำหนดสมาชิกของมันโดยเจาะจง ด้วยการใช้กฎหรือการอธิบายด้วย ภาษาทางคณิตศาสตร์ เช่น
การเขียนอธิบายเซต > การแจกแจงสมาชิก

วิธีที่สองคือโดย การแจกแจง นั่นคือ การแจกแจกสมาชิกแต่ละตัวของเซต การนิยามเซตด้วยการแจกแจง สมาชิกจะถูกเขียนแทนด้วยการแจกแจงสมาชิกของเซตภายในวงเล็บปีกกา:
ในตัวอย่างข้างต้น จะเห็นว่า A = C และ B = D
ลำดับที่สมาชิกของเซตถูกเรียงในการนิยามแบบแจกแจกสมาชิกไม่มีความสำคัญ เช่นเดียวกันกับจำนวนสมาชิกที่ซ้ำกันในรายการแจกแจง ตัวอย่างเช่น
เป็นเซตที่เหมือนกันทุกประการ เพราะว่าการแจกแจงสมาชิกเซตมีความหมายเพียงว่าองค์ประกอบแต่ละตัวในรายการแจกแจงเป็นสมาชิกตัวหนึ่งของเซตนั้นแค่นั้นเอง
สำหรับเซตที่มีสมาชิกจำนวนมาก การระบุของสมาชิกสามารถเขียนอย่างย่อได้ ตัวอย่างเช่น เซตของเลขจำนวนเต็มบวกหนึ่งพันตัวแรกสามารถเขียนแบบแจกแจงได้เป็น:
ที่ซึ่ง การเว้นถ้อยคำไว้ให้เข้าใจเอาเอง (อิลิปซิส, "...") ระบุว่ารายการแจกแจงดำเนินต่อไปในทางที่เห็นได้ชัด อิลิปซิสอาจถูกใช้ในที่ซึ่งเซตมีสมาชิกไม่จำกัด ดังเช่น เซตของเลขจำนวนเต็มคู่บวก เขียนแทนได้ว่า {2, 4, 6, 8, ... }
การเขียนอธิบายเซต > การใช้สัญลักษณ์การสร้างเซต

เราอาจใช้สัญลักษณ์การสร้างเซต (set-builder notation) เพื่อระบุสมาชิกในเซตได้  ตัวอย่างเช่น
เครื่องหมายขีดคั่นหมายถึง “โดยที่” และมีเงื่อนไขเขียนด้านหลัง ดังนั้นสัญลักษณ์ข้างต้นจึงหมายถึง “เซตของ x ทั้งหมดโดยที่ x เป็นสัญลักษณ์หน้าไพ่” ดังนั้น E คือเซตซึ่งสมาชิกสี่ตัวของมันคือ ♠, ♦, ♥, และ ♣ ผู้เขียนบางคนอาจใช้สัญลักษณ์โคลอน (:) แทนเครื่องหมายขีดคั่น
เราสามารถเปลี่ยนสมการด้านหน้าเครื่องหมายขีดคั่นได้ เพื่อให้ได้เซตที่เกิดจากการดำเนินการกับสมาชิกที่กำหนดโดยเงื่อนไขที่ตามหลัง ตัวอย่างเช่น เซต F ของจำนวนที่ได้จากการยกกำลังสองแล้วลบด้วยสี่ ของจำนวนเต็มบวกที่น้อยที่สุดยี่สิบตัวแรกสามารถเขียนได้เป็น:
ซึ่งมีสมาชิกเป็น -4, -3, 0, 5, …, 357
คำศัพท์และสัญลักษณ์ของเซต

เซตที่เท่ากัน เซตจะแตกต่างกันหรือไม่ขึ้นอยู่กับว่าสมาชิกต่างกันหรือไม่ โดยเซตสองเซตจะเท่ากันเมื่อมีสมาชิกเหมือนกัน
เซตจำกัดและเซตอนันต์ เซตจำกัดคือเซตที่เราสามารถระบุได้ว่ามีสมาชิกกี่ตัว เซตอนันต์คือเซตที่ไม่ใช่เซตจำกัด
เซตว่างคือเซตที่ไม่มีสมาชิกเลย
เอกภพสัมพัทธ์ คือเซตที่ใช้กำหนดขอบเขตของสิ่งที่กำลังพิจารณา แทนด้วย U
เซตของจำนวนบางชนิด เช่น  \mathbb {N}  = เซตของจำนวนนับ,  \mathbb {Z}  = เซตของจำนวนเต็ม,  \mathbb {Q}  = เซตของจำนวนตรรกยะ,  \mathbb {R}  = เซตของจำนวนจริง,  \mathbb {C}  = เซตของจำนวนเชิงซ้อน
สับเซต A เป็นสับเซตของ B หมายความว่าสมาชิกทุกตัวของ A เป็นสมาชิกของ B
เพาเวอร์เซต ของ A คือเซตที่ประกอบด้วยสับเซตทั้งหมดของ A เขียนแทนโดย P(A)
การดำเนินการของเซต

ยูเนียน ของ A และ B คือเซตที่เกิดจากการรวบรวมสมาชิกของ A และ B เข้าไว้ด้วยกัน
อินเตอร์เซกชัน ของ A และ B คือเซตที่ประกอบด้วยสมาชิกที่เหมือนกันของ A และ B
ผลต่าง A – B คือเซตที่ประกอบด้วยสมาชิกของ A ที่ไม่ใช่สมาชิกของ B
คอมพลีเมนต์ ของ A เขียนแทนด้วย A' คือสับเซตของ U ที่ประกอบด้วยสมาชิกที่ไม่อยู่ ใน A
การนับจำนวนสมาชิกของเซต

ถ้า A เป็นเซตจำกัด เราใช้สัญลักษณ์ n(A) หรือ |A| แทนจำนวนสมาชิกของ A
การนับจำนวนสมาชิกของเซต > สูตรการนับจำนวนสมาชิกของเซตจำกัด

n(A\cup B)=n(A)+n(B)-n(A\cap B)
n(A-B)=n(A)-n(A\cap B)
n(A\cup B)'=n(U)-n(A\cup B)
n(A)'=n(U)-n(A)
สมบัติของเซตที่ควรทราบ

ให้ A, B, C เป็นเซตย่อยของเอกภพสัมพัทธ์ U สมบัติต่อไปนี้จะเป็นจริง
กฎการสลับที่
A\cup B=B\cup A
A\cap B=B\cap A
กฎการเปลี่ยนกลุ่ม
(A\cup B)\cup C=A\cup (B\cup C)
(A\cap B)\cap C=A\cap (B\cap C)
กฎการแจกแจง
A\cup (B\cap C)=(A\cup B)\cap (A\cup C)
A\cap (B\cup C)=(A\cap B)\cup (A\cap C)
กฎการเอกลักษณ์
\emptyset \cup A=A
\emptyset \cap A=\emptyset
หลักการเพิ่มเข้าและตัดออก

บทความหลัก: หลักการเพิ่มเข้าและตัดออก
หลักการเพิ่มเข้าและตัดออกเป็นหลักการนับที่สามารถใช้หาจำนวนสมาชิกของยูเนียนของเซตตั้งแต่สองเซตขึ้นไปได้ หากรู้จำนวนสมาชิกในอินเตอร์เซคชั่น สำหรับเซตสองเซต จะได้สมการเป็น
และสำหรับรูปแบบทั่วไปของเซตมากกว่าสามตัวจะได้ว่า
บรรณานุกรม

Dauben, Joseph W. (1990). Georg Cantor : his mathematics and philosophy of the infinite. Princeton, N.J.: Princeton University Press. ISBN 0-691-02447-2. OCLC 21560032.
Goldrei, Derek (1996). Classic set theory : a guided independent study (1st ed.). London: Chapman & Hall. ISBN 0-412-60610-0. OCLC 35850068.{{cite book}}:  CS1 maint: date and year (ลิงก์)
Halmos, Paul R. (1974). Naive set theory. New York. ISBN 0-387-90092-6. OCLC 947951.
โจ แจ็กสัน (ผู้จัดการ)

| โจเซฟ แจ็กสัน |
| --- | --- |
แจ็กสันในปี ค.ศ. 2006
เกิด: โจเซฟ วอลเตอร์ แจ็กสัน 26 กรกฎาคม ค.ศ. 1928(1928-07-26) Fountain Hill, Arkansas, U.S.
เสียชีวิต: 27 june 2018 (aged 89)
สัญชาติ: American
อาชีพ: ผู้จัดการความสามารถพิเศษ
ปีปฏิบัติงาน: 1960s–ปัจจุบัน
คู่สมรส: แคทธีริน สครูส์ (แต่งานปี 1949)
บุตร: 11 คน, ดูข้างล่าง
บิดามารดา: Samuel Jackson (1893–1993)   Crystal Lee King (1907–1992)
โจเซฟ วอลเตอร์ "โจ" แจ็กสัน (อังกฤษ: Joseph Walter "Joe" Jackson) เกิดเมื่อวันที่ 26 กรกฎาคม ค.ศ. 1928 - 27 มิถุนายน ค.ศ. 2018 เป็นผู้จัดการความสามารถพิเศษ และเป็นบิดาของราชาเพลงป็อบไมเคิล แจ็กสัน ,นักร้องเจเน็ต แจ็กสัน และเดอะแจ็กสันไฟฟ์
บุตร

แจ็กสันมีบุตรกับภรรยาแคทธีริน สครูส์ด้วยกัน 10 คน
มอรีน เรย์ลเลตต์ "เร็บบี้" แจ็กสัน (เกิด 29 พฤษภาคม ค.ศ. 1950)
ซิกมันด์ แอ็สโค "แจ็กกี้" แจ็กสัน (เกิด 4 พฤษภาคม ค.ศ. 1951)
โทเรียโน อดาเรียล "ทีโน" แจ็กสัน (เกิด 15 ตุลาคม ค.ศ. 1953)
เจอร์เมน ลา จาว์น แจ็กสัน (เกิด 11 ธันวาคม ค.ศ. 1954)
ลา โทยา อีวอนน์ แจ็กสัน (เกิด 29 พฤษภาคม ค.ศ. 1956)
บรานดอน แจ็กสัน (12 มีนาคม ค.ศ. 1957 - เสียชีวิตในวันเกิด)
มาร์ลอน เดวิด แจ็กสัน (เกิด 12 มีนาคม ค.ศ. 1957)
ไมเคิล โจเซฟ แจ็กสัน (29 สิงหาคม ค.ศ. 1958 – 25 มิถุนายน ค.ศ. 2009)
สตีเวน แรนดอลล์ "แรนดี" แจ็กสัน (เกิด 29 ตุลาคม ค.ศ. 1961)
เจเน็ต ดามิตา โจ แจ็กสัน (เกิด 16 พฤษภาคม ค.ศ. 1966)
แจ็คสันยังมีลูกสาวอีกคนหนึ่งที่เกิดในวันที่ 30 สิงหาคม ค.ศ.1974 ชื่อ โจช์ 'วอนน' แจ็คสัน ในขณะที่เขามีความสัมพันธ์ในตอนอายุ 25 ปีกับผู้หญิงคนหนึ่งชื่อเชอริล เทอร์เรลล์
แหล่งข้อมูลอื่น

Official website for Joseph Jackson เก็บถาวร 2014-02-08 ที่ เวย์แบ็กแมชชีน
Profile at German branch of Random House เก็บถาวร 2006-05-25 ที่ เวย์แบ็กแมชชีน
BBC Interview 2003
อาร์เอ็มเอส อาควิเทเนีย
ภูมิหลัง

ต้นกำเนิดของอาควิเทเนียมีที่มาจากการแข่งขันกันระหว่างสองบริษัทเดินเรือชั้นนำของอังกฤษนั่นคือไวต์สตาร์ไลน์กับคูนาร์ดไลน์ โอลิมปิก ไททานิก และบริแทนนิกลำใหม่ของไวต์สตาร์ล้วนมีขนาดใหญ่กว่าเรือรุ่นล่าสุดของคูนาร์ดอย่างลูซิเทเนียและมอริเทเนียประมาณ 15,000 ตันกรอส ถึงแม้เรือแฝดของคูนาร์ดจะมีเร็วกว่าเรือของไวต์สตาร์อย่างเห็นได้ชัด แต่เรือของไวต์สตาร์กลับถูกมองว่าหรูหรากว่า เพื่อรักษาบริการเรือด่วนข้ามแอตแลนติกรายสัปดาห์ คูนาร์ดจึงจำเป็นต้องมีเรืออีกลำ และตัดสินใจสร้างเรือเลียนแบบเรือชั้นโอลิมปิกของไวต์สตาร์ แม้จะแลกกับความเร็วแต่เรือลำใหม่ของคูนาร์ดจะมีขนาดใหญ่และหรูหรากว่า
แผนการสร้างเรือลำใหม่นี้เริ่มขึ้นใน ค.ศ. 1910 วิศวกรได้ร่างแบบเบื้องต้นหลายแบบเพื่อกำหนดแนวทางหลักของเรือ โดยตั้งเป้าหมายความเร็วเฉลี่ยไว้ที่ 24 นอต ในเดือนกรกฎาคมปีเดียวกัน บริษัทได้ยื่นข้อเสนอการสร้างไปยังอู่ต่อเรือหลายแห่งก่อนจะตัดสินใจเลือกจอห์นบราวน์แอนด์คอมปานี (John Brown & Company) ซึ่งเคยสร้างลูซิเทเนียมาก่อน คูนาร์ดตั้งชื่อเรือลำใหม่นี้ว่า "อาควิเทเนีย" เพื่อให้มีความต่อเนื่องกับชื่อของเรือแฝดลำก่อนหน้า โดยทั้งสามลำมีชื่อตามมณฑลของจักรวรรดิโรมันโบราณได้แก่ ลูซีตานิอา (Lusitania), เมารีตานิอา (Mauretania) และกัลลิอาอากวีตานิอา (Gallia Aquitania)